Borgarbyggð hefur framlengt samninga við skólabílstjóra til eins árs . Samkomulag náðist við bílstjórana um 15% hækkun á fyrri samningi , sem er mat aðstandenda samningsins að fullgildi almennum verðlagshækkunum á síðasta ári . Um var að ræða samninga sem gerðir voru á árinu 2004 og giltu til fjögurra ára . Að sögn Páls Brynjarssonar sveitarstjóra er áætlað að semja á næsta ári einnig um ársframlengingu og yrðu þá allir samningar við skólabílstjóra stilltir saman í lok kjörtímabils 2010 , en Borgarbyggð samdi við skólabílstjóra grunnskólanna á Kleppjárnsreykjum og Hvanneyri eftir sameiningu Borgarfjarðarsveitar og Borgarbyggðar á árinu 2006 , einnig til fjögurra ára . Nýgerðir samningar við skólabílstjóra voru samþykktir á fundi byggðaráðs í vikunni . Þeir eru við Sæmund Sigmundsson um skólaakstur á Varmalandi næsta skólaár og þá Guðbrand Guðbrandsson , Jóhann Pálsson , Sturlu Stefánsson og Sigurð Þorsteinsson um skólaakstur við Grunnskólann í Borgarnesi .